Document ID: /roh_data/filtered/fineweb-2-filterrobots_roh.jsonl.gz/63504

Ina vaccinaziun cunter il coronavirus per tits pudess esser pussaivla a partir da la mesadad da l’onn che vegn. Da quest avis è almain Soumya Swaminathan, la schef-perscrutadra da l’Organisaziun mundiala da la sanadad WHO.
Actualmain sajan passa 20 vaccins en studis clinics, ha ditg la schef-perscrutadra da la WHO en in’ intervista cun l’agentura da novitads tudestga DPA. Perquai saja ella optimistica ch’intgins da quests vaccins pudessan funcziunar. Sche nagin na funcziunass avessan els gì «fitg bler disfortuna». La perscrutaziun d'in vaccin giaja pel mument fitg spert.